Uusi vuosi (Hellén)
Vuosi vanha vaipuu hautaan
 riemuineen ja murheineen.
 Ihmissydän puhkee nöyrään
 rukoukseen, kiitokseen.
 Oi, jos vuosi alkava
 oisi Luojan siunaama!

 Koittaisiko päivä uusi
 joka lapsen sydämeen,
 saisi siellä uinuavat,
 hyvät henget valveilleen!
 Silloin vuosi alkava
 oisi Luojan siunaama.

 Kasva suureks, Suomen lapsi,
 kasva avuks isälles,
 voimistu ja vartu vainen
 tositurvaks äidilles!
 Isän, äidin kotimaan
 ole kelpo lapsi vaan!

 Korkehimman haltuun anna
 kallihimmat toivehes,
 pienet huolesikin kanna –
 Hän ne kääntää parhaakses.
 Hänpä vuoden alkaneen
 johtaa hyvään päätökseen.

1898.